આ મહિનાની શરૂઆતમાં ઇન્ડિયા પોસ્ટ પેમેન્ટ્સ બેન્ક લોન્ચ થઈ એ ઘણી બધી રીતે નવા સીમાચિહ્્ન સમાન છે. અલબત્ત, આપણે વધુ કેટલાક વિવાદો માટે પણ તૈયાર રહેવું પડે એવું લાગે છે.ભારતમાં આઝાદીના પાંચ સાત દાયકા પછી પણ બેન્કિંગ સેવાઓનો વ્યાપ બહુ મર્યાદિત રહ્યો હતો. નાનાં ગામડાં સુધી, પરંપરાગત રીતે બેન્કિંગના લાભ પહોંચાડવાનું બેન્ક્સને પરવડે તેવું નહોતું. એના ઉપાય તરીકે પેમેન્ટ્સ બેન્કનો વિચાર અમલમાં આવ્યો અને હવે ઇન્ડિયા પોસ્ટ પેમેન્ટ્સ બેન્ક, 1.5 લાખ જેટલી શાખાઓ સાથે ભારતના સૌથી મોટા બેન્કિંગ નેટવર્ક તરીકે વિકસી છે.